section_heading: Ulazak u politiku
paragraph_text: Georges Clémenceau je po zanimanju bio liječnik. Studij je završio 1865. nakon čega je četiri godine proveo u Sjedinjenim Američkim Državama. Liječništvo i zdravstvo ga nisu zanimali, a od skrbi za bolesne draža mu je bila politika i vlast te se je po povratku u domovinu skrasio u Parizu. Tako već kao dvadesetdevetogodišnjak biva izabran 1870. za gradonačelnika (predsjednika Općinskoga vijeća) francuskoga glavnoga grada.